text: Strejke i Billund Lufthavn kunne ikke mærkes
  15 maj 2010 kl. 11.56
  Strejken varede fra kl. 5 til 8 i morges - men ingen passagerer lagde mærke til den.
  Dels var ledere og mellemledere fra Billund Lufthavn i morges mødt tidligt for at overtage en række praktiske funktioner. 
  Og dels fik strejken ikke den store tilslutning.
  Alle fly blev afviklet til tiden, ingen passagerer stod i kø - serviceniveauet var normalt.
  Alle planlagte 12 afgange mellem kl. 5 og 8 kom afsted rettidigt.
  Strejken handler om løn. Ledelsen har tilbudt medarbejderne 500 kroner mere om måneden, hvilket medarbejderne har afvist.
  